मॅगी स्मिथ

डेम मार्गारेट नॅटली स्मिथ(२८ डिसेंबर १९३४ - २७ सप्टेंबर २०२४) एक इंग्रजी अभिनेत्री होती जीमॅगी स्मिथम्हणून ओळखली जाते. विनोदी भूमिकांमध्ये तिच्या थट्टेखोर अभिनयासाठी ओळखल्या जाणाऱ्या, तिने सात दशकांहून अधिक काळ रंगमंचावर आणि पडद्यावर विस्तृत कारकीर्द केली. ती ब्रिटनमधील सर्वात ओळखण्यायोग्य आणि विपुल अभिनेत्रींपैकी एक होती.तिला दोनऑस्कर पुरस्कार, पाचबाफ्टा पुरस्कार, चारएमी पुरस्कार, तीनगोल्डन ग्लोब पुरस्कार, आणि एकटोनी पुरस्कारयासह अनेक इतर  पुरस्कार मिळाले होते. तीअभिनयाचा तिहेरी मुकुटमिळणाऱ्या मोजक्या कलाकारांपैकी एक आहे.
स्मिथने १९५२ मध्ये ऑक्सफर्ड प्लेहाऊसमध्ये काम करून विद्यार्थी म्हणून तिच्या नाटकाच्या कारकीर्दीची सुरुवात केली आणि १९५६ मध्येब्रॉडवेवरव्यावसायिक पदार्पण केले. पुढील दशकांमध्ये, स्मिथने नॅशनल थिएटर आणि रॉयल शेक्सपियर कंपनीसाठी काम करत,जुडी डेंचसोबतसर्वात लक्षणीय ब्रिटिश थिएटर कलाकार म्हणून स्वतःची स्थापना केली. ब्रॉडवेवर, तिला नोएल कॉवर्डच्याप्रायव्हेट लाइव्ह्स(१९७५) आणि डेव्हिड हेअरच्यानाईट अँड डे(१९७९) साठीटोनी पुरस्कारनामांकन मिळाले आणिलेटीस अँड लोव्हेज(१९९०) च्या नाटकामध्ये सर्वोत्कृष्ट अभिनेत्रीचा टोनी पुरस्कार जिंकला.
स्मिथने १९५८ मध्येनोव्हेअर टू गोया चित्रपटातून चित्रपटसृष्टीत पदार्पण केले.१९६९ मध्येद प्राइम ऑफ मिस जीन ब्रॉडीच्याशीर्षक भूमिकेतील तिच्या अभिनयासाठी तिला सर्वोत्कृष्ट अभिनेत्रीचाऑस्कर पुरस्कारदेण्यात आला आणि तिनेकॅलिफोर्निया सूट(१९७८) साठी सर्वोत्कृष्ट सहाय्यक अभिनेत्रीचा ऑस्कर पुरस्कार देखील जिंकला.ऑथेलो(१९६५),ट्रॅव्हल्स विथ माय आंट(१९७२),ए रूम विथ अ व्यू(१९८५), आणिगॉस्फोर्ड पार्क(२००१) मधील तिच्या भूमिकांसाठी तिची इतर ऑस्कर नामांकनं होती.इतर उल्लेखनीय चित्रपटांमध्येडेथ ऑन द नाईल(१९७८),हुक(१९९१),सिस्टर ऍक्ट(१९९२),द सीक्रेट गार्डन(१९९३),हॅरी पॉटरशृंखला(२००१-२०११),द बेस्ट एक्सोटिक मॅरीगोल्ड हॉटेल(२०१२) आणिद लेडी इन द व्हॅन(२०१५) यांचा समावेश होतो.
स्मिथ तिच्या संपूर्ण कारकिर्दीत टेलिव्हिजनवर तुरळकपणे दिसली आणि ब्रिटिश एतिहासीक काळातीलडाउन्टन ॲबी(२०१०-२०१५) मधील तिच्या व्हायोलेट क्रॉलीच्या भूमिकेसाठी तिने प्रेक्षकांचे खास लक्ष आणि आंतरराष्ट्रीय कीर्ती मिळवली. या भूमिकेमुळे तिला तीन प्राइमटाइम एमी पुरस्कार मिळाले. यापूर्वीमाय हाऊस इन उम्ब्रिया(२००३) याएचबीओच्याचित्रपटासाठी पण तिने हा पुरस्कार जिंकला होता.
तिच्या कारकिर्दीत, स्मिथला १९९३ मध्ये ब्रिटिश फिल्म इन्स्टिट्यूट फेलोशिप, १९९६ मध्ये बाफ्टा फेलोशिप आणि २०१० मध्ये सोसायटी ऑफ लंडन थिएटर स्पेशल अवॉर्ड यासह असंख्य मानद पुरस्कारांनी मान्यता मिळाली.स्मिथला १९९० मध्येराणी दुसरी एलिझाबेथनेतिच्या कलेतील योगदानासाठी डेम पद दिले,आणि नाटकातील सेवांसाठी २०१४ मध्ये ऑर्डर ऑफ द कंपेनियन्स ऑफ ऑनरचे सदस्यपद दिले.
मार्गारेट स्मिथ यांचा जन्म २८ डिसेंबर १९३४ रोजी इलफोर्ड,एसेक्सयेथे झाला.तिची आई, मार्गारेट हटन (१८९६-१९७७),ग्लासगोयेथील स्कॉटिश सचिव होत्या आणि तिचे वडील, नॅथॅनियल स्मिथ (१९०२-१९९१),न्यूकॅसल अपॉन टाईनयेथील सार्वजनिक-आरोग्यपॅथॉलॉजिस्टहोते, ज्यांनीऑक्सफर्ड विद्यापीठातकाम केले.तिला मोठे जुळे भाऊ होते; ॲलिस्टर (मृत्यू १९८१) आणि इयान. इयान ने आर्किटेक्चर शाळेत प्रवेश घेतला. स्मिथचे शिक्षण वयाच्या सोळा वर्षां पर्यंत ऑक्सफर्ड हायस्कूलमध्ये झाले, व नंतर ती ऑक्सफर्ड प्लेहाऊसमध्ये अभिनय शिकण्यासाठी गेली.
स्मिथने २९ जून १९६७ रोजी अभिनेता रॉबर्ट स्टीफन्सशी लग्न केले. त्यांना दोन मुलगे, अभिनेता ख्रिस लार्किन (जन्म. १९६७) आणि टोबी स्टीफन्स (जन्म. १९६९) होते.६ एप्रिल १९७५ रोजी त्यांनी घटस्फोट घेतला.स्मिथने २३ जून १९७५ रोजी गिल्डफोर्ड रजिस्टर ऑफिसमध्ये नाटककार ॲलन बेव्हरली क्रॉसशी लग्न केले,आणि २० मार्च १९९८ रोजी त्यांचा मृत्यू होईपर्यंत त्यांचे लग्न राहिले.स्मिथला पाच नातवंडे आहेत.
२००७ मध्ये,द संडे टेलिग्राफनेखुलासा केला की स्मिथलास्तनाचा कर्करोगझाल्याचे निदान झाले आहे. २००९ मध्ये, ती पूर्ण बरी झाल्याची नोंद झाली.२७ सप्टेंबर २०२४ रोजी, वयाच्या ८९ वर्षी, तिचा लंडनच्या चेल्सी आणि वेस्टमिन्स्टर हॉस्पिटलमध्ये मृत्यू झाला.